Aḍris «Tafrara Tamenzut » yebna-t umaru ɤef uglam n tigawin n sin yiwudam-is igejdanen argaz d tmeṭṭut. Imi dɤa asentel n tullist-a d abeggen n wassaɤ yellan gar urgaz d tmeṭṭut, amek almi mlalen, amek wwḍen ad msefhamen ad ṛeṣṣin ilugan n teywalt gar-asen, amek i ttḥadaren ɤef yiman-nsen ɤef tudart-nsen seg wayen i asen-d-yezzin, dɤa amaru yessemres ugar aglam n tigawin gar yimedyaten i d-nefren amek yettawli urgaz ayen i as-id-yezzin, igellem-d s telqay tigawin-is d wayen i as-id-yezzin : « leḥḥuɤ ttmuquleɤ ɤer deffir i yimeḍqan i ttağğaɤ, rennuɤ sekkdeɤ zelmeḍ yeffus i yadɤaɤen i d-ttemlaleɤ sdat d tama-w, ḥebseɤ, griɤ afus-iw ɤer yiwen n udɤaɤ ttlawaḥeɤ-it ; lettfeɤ-it s telqed s sin n yifasen, ԑerḍeɤ ad t-ḥerrkeɤ ur zmireɤ : yeẓẓay rriɤ ɤer udɤaɤ wayeḍ d ameẓyan ɤef umezwaru ssawḍeɤ zelzeɤ-it rnu yehwayi wurar-a yakan. Muqleɤ deg-s ahat ddeqs n tenrect ; ddmeɤ-d tablaḍt kkateɤ deg-s am uderwic. ugiɤ ad ḥebseɤ, srusuyeɤ i udɤaɤ-nni tiyita deffir ultma-s almi yeԑya ufusiw yekcem-iyi-d nnfu, briɤ i teblaḍt-nni qqimeɤ sebkeɤ » s b 31 .